
Cferă onor. sale clientele parfumuri din cele mai renumite fabrici fran- 
ceze, ruse, germane şi engleze; pudre de orez, depilatoare şi sapone alese, 
briliantine, superbe colorante pentru păr, diferite loţiuni, apă de colonia, de 
lavande, de verveine şi portugal, etc., ape şi pomezi de uinquina parfumate, 
Capilarine, col-cream de la princesse şi comestice higienice, piepţini fini, 
Odol, perii, paste pentru dinţi, thermometre pentru baie şi diferite feluri de 
bureţi, glicerină, vasilină, lanolină şi tot felul de articole pentru tualete. 

Articole pentru menagiu, ca: ceaiuri, cafea şi cacao in sămânță şi pulbere 
făină lactată Nestlé, culori vegetale, arome şi esențe pentru liqueruri şi li- 
monade, romuri şi cognacuri, esențe pentru conserve alimentare, Sifoane cu 
cari se prepară ape gazoase, alcool şi sistematice maşiue pentru spirt dena- 
turat, ape minerale şi diferite săruri pentru băi, cum şi prafuri «Zackerlin», 
carboral, borax, acid boric, naftalină ieftină, bicarbonat de sodiu, salol şi chi- 
nine, etc. Aniline şi culori, aparate, accesorii şi gata soluţiuni, băi, pentru 
fotografie. Uleiuri şi grăsimi minerale, parafină, benzină şi vasilină ameri- 
cană, terebentine, pensule, lacuri şi culori pentru pictură, vopsele, ceară și 
sârmă pentrn parchete, etc. 

Diferite ierburi alese. rădăcini, scoarţe, frunze, flori şi seminţe pentru cea- 
iuri in şi mușştaruri, precum şi lelurite uleiuri vegetale şi animale, ca : unt 
de cocos, de in, de ricin şi amigdale şi curat uleiu din ficat de morun pentru 
cura de iearnă, etc. 

Multe specialități farmaceutice române, franceze și germane, precum: bu- 
giie, balsamuri pentru viaţă, capsule, cataplasme, coaltare, crayoane, ceaiuri, 
drageie, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilule, prafuri, săruri, supositorii, s0- 
luţiuni, siropuri şi vinuri medicamentoase care, prin rolul ce indeplinesc 
unele de a fi atiseptice şi desinfectante iar altele nutritive şi întăritoare, sunt 
preparate cu scopul de a fi intrebuinţate la vindecarea suferinzilor cărora să 
le redea sănătatea, forţa şi energia și de a le fi reconstituante ale sistemului 
nervos indepărtându-le cu totul anemia şi slăbiciunea generală. 

Bogat asortiment de cauciucărie și pansamente cum instrumente şi acea- 
sorii de resortul Farmaciei, Obstetricei şi Chirurgiei, Opticei şi Dentisticei, 
ca : vată și tiloane, guthapercha şi muşamale impermeabile, tuburi de cau- 
ciuc, canule, injectoare şi sistematice irigatoare pentru Moașe şi Lehuse, pompe 
trage-lapte şi biberoane, ploşti şi lighiane de porțelan, specule, aţă de mă- 
tase şi ace, siringi, sonde, aparate inhalatoare, bandage şi cercuri herniare, 
corsete elastice pentru doamne şi ciorapi pentru varice, tuburi stomachale, 
pulversitoare şi vaporisatoare, preservative, suspensoare, thermometre maxi- 
male cum şi alte utensile şi accesorii de sticlă, aluminiu, platină, faianţă şi 
porcelan, ochelari, foarfeci şi clești, etc. 

La cerere, expediază in orice parte a Ţărei, contra ramburs, prompt și cu 
prețurile cele mai iefţine, ori şi ce fel de mărfuri din această branşă. 

Poiana lui lon Pietraru şi Băile Oglinzi 


>= 


dealul pietros şi păduros, pe lângă cetatea Neamtului, 
prin albia de puhoiu de munte. 

Drumul celălalt, drumul mare, e prez cunoscut, şi de 
plăcerile lui nu suntem ahtiaţi deşi lumea nemţeană e 
mândră de el şi mai ales de tramearul care duce nu ştiu de câte 
ori pe zi lumea la băi. Caii acestui tramear, patru cai cu ure- 
chile pe spate şi cu buzele de jos atârnate, au fost în iloarea 
'ârstei aci douăzeci de ani. Nici frumuseţile târgului nu ne în- 
deamnă, deşi oameni cari au mai fost pe acl şi localnicii, ne în- 
credinţează că spitalul, «Spitalul de Neamţ» e ceva care merită 
puţină osteneală; şi deşi aceaşi vizitatori şi localnici ne vorbesc 
cu căldură despre gospodăria comunală, despre grădina publică, 
despre foişorul de foc, o căsuţă aninată pe coasta unei râpe, şi 
despre alte multe lucruri. Mai ales despre străjerii comunei, ne 
vorbesc minunându-se, oameni cu ciubote dintr'o vacă, în cojoace 
de berbece, cu căciuli pănă la gât şi cu bâte năstruşnice pe umăr, 
cari strigă toată noaptea cât ce pot de tare, şi despre paznicul 
pojărniciei de pe râpa stearpă, care «câtă vreme nu-i foc, bu- 
ciumă din cornul de taur — ca să ştia lumea că nu-i nici o pri- 
mejdie și să doarmă liniştită...» | 


T ntr'o după-amiază călduroasă pornim la băile Oglinzi, peste 


EA 

Fiecare colţişor din lumea asta îşi are curiozităţile lui. Ade- 
vărate ori scornite de rău-voitori, acestea sunt curiozităţi dela 
Târgul Neamţ. altele n'am avut fericirea să văd şi să aud în 
scurtul timp cât am trecut pe drumul mare. Spre altceva nu 
mă simţiam pornit. Tot aşa nu mă simţiam pornit să văd sa- 
tul Oglinzi: tot pe drumul mare trecând văzusem, cred, tot ce 
se poate vedeă din fugă în comuna Oglinzi: văzusem primă- 
ria —o primărie mândră cu giamuri mari. și la giamurile mari 
perdele tricolore... Imi eră destul. Mai mult nu dorià sufle- 
tul meu. 

Mai bine am pornit-o deadreptul prin pădure. Cu cât înain- 
tăm și urcăm cu atât locul se sălbăticeşte, cu atât râpa se în- 
gustează. Prin pietrişul sfărimicios, din humă, chiftesc şi es la 
la lumină pânze subţiri de apă, umezind locul şi înflorindu-l cu 
rugină. Urcăm pe trepte naturale călcăm pe iarbă moale, pe 
sub copaci bătrâni, printre cari lumina răzbate şi plouă argin- 
tie. înduleind, pe unde se întinde, verdele pajiştei. 

Și deodată lumina creşte, — deodată intrăm printre stâlpi rari. 
albi ca de var. intrăm în poiana de mesteceni, în poiana lui lon 
Pietraru, întro tăcere de biserică. Vânt nu bate. nici un zgo- 
mot nu turbură adânca linişte. şi mestecenii poienii dorm liniş- 
titi, abia îşi mişcă ca în vis, sus, în soare, pletele verzi deschise, 
bătând într? un galben de aur în cernerea razelor. O adâncă 
pace, o adâncă linişte, o cucernicie albă, curată, ne împresură. 

Şi totuşi locul acesta cu aer de biserică are un trecut puţin 
creştinesc. Pe aici sălăşluiă odinioară vestitul hoț lon Pietraru, 
despre care am auzit o mulţime de poveşti în copilărie. 

Cine ştie ce chinuit a fost omul acesta! Sa aţinut ani întregi 
la drumuri mari, a zguduit de piept mulţi negustori şi le-a 
zimuls dela brâu pungile cu aur; a înţepat pe mulţi ciocoi cu 
vârtul jungherului şi le-a cântat zicând : 

Să prind pe ciocoi de barbă 
Si să-l pun să pascâ iarbă. 

Şi după aceea, când l-au prins şi l-au judecat şi l-au osândit la 
spânzurătoare, s'a arătat aşa de blajin şi de supus, cu sufletul 
aså de înfrânt, cu inima plină de cucernicie, de sa minunat o 
lume. Şi mitropolitul care eră pe atunci la laşi, «bunul părinte 
Veniamin. s'a pus luntre şi punte şa scăpat de hoţ, dela moarte. 
«Am să-l călugăresc şi are să se stângă în liniştea şi în îndu- 
rarea domnului... Acesta-i un om rătăcit... 

Şi în adevăr că un rătăcit fusese lon Pietraru. Slugă mai 
credinciosă n'a avut părintele Veniamin niciodată, cu suflet mai 
înfrânt, și mai domol şi mai cinstit. Aşă, o bucată de vreme, 
pănă ce întrun rând, treceau cu trăsura pe aici, prin codrii 
Neamţului, spre mănăstiri, şi ca de obiceiu lon şedeă în coadă, 
îndărătul sfiinţiei sale. — Şi zice că eră primăvară, mirosiă pă- 
mântui plin de apă ca un burete, şi adiă vântul şi clătiă do- 
mol frunza tânără. Ce sa petrecut în sufletul omului aceluia 
atunci, nimeni nu poate să ştie. [ s'au aprins ochii şi i s'a schim- 

bat. glasul. Şa zis domol, adânc, ostenit, ca într'o suferință : 
»Siinte părinte, pune să mă lege, să mă lege strâns, că nu mai 
pot ... Nu mai răspund de mine...» 

Sa speriat tare atunci părintele Veniamin, nu mai cunoștea 
pe sluga cea blajină, s'a speriat ş'a dat poruncă să | lege. L-au 
legat. Şi oftă, şi gemeă; îi ardeau ochii şi-i tremurau nările. Aşà 
de aprig se aprinsese într'nsul dorul codrului. 

Mă gândeam la întâmplarea aceasta şi la multe altele, şi tre- 
ceam prin liniştea poenii. Flori galbene gi roşii se ridicau pe 
marginile cărării, şi prin iarbă fragile cu miros abia simţit sti- 
cleau ca rubinuri mari. Tufe înalte de ferege creşteau în locu- 
rile mai umbrite, îşi săltau în sus şi apoi îşi încovoiau gingaş 
spre iarbă cotorul ca de pană, de culoare verde-bălae. Părintele 
Enăchescu tovarăşul nostru, se opreşte o clipă. «Uite, aici, zice 
el, poposeiă loniţă Pietraru ; aici făceau mâncare şi mestecau 
mămăliga tovarăcii lui...» 

Da, pe aici cântă haiducul de răsunau adâncurile, de aici sco- 
boră spre Oglinzi la drumul mare, ori dincolo în câmpia Ozanei, 
de miluiă pe văduve şi pe orfani,— e mult, mult tare de atunci, 
parcă nici n'ar fi fost. De multe ori în faţa locurilor de care 
se leagă amintiri stăm înmărmuriţi. A fost ceva, cândva, în a- 
ceste locuri pe care le simţim, pe care le călcăm? Nu, altul erà 
răsunetul adâncurilor, alta mireazma pădurii, alta-eră pădurea. 
Nu, alţii suntem noi acum.— A fost, a fost cu adevărat, — şi 
totuşi istorisirile le ascultăm ca pe nişte bazme care ne mişcă, 
dar care nu sunt decât bazme. 

După ce coborim prin sălbatecele poteci de lângă Bursucărie. 
după ce prin râpi sterpe privim deschizăturile vizuinilor de vie- 
zuri, eşim deodată la soare, întrun colţişor de raiu, împresu- 
rat de trei părţi de pădure deasă, care creşte şi urcă măreaţă 
culmile. Stabilimentele. otelul, restaurantul, toate albe, acoperite 
cu tablă roşie. dorm, dorm triste în soare; şi după amiază caldă 
nimeni nu se mişcă prin alei, printre straturile de Ilori, prin 
umbroasa margine de pădure. Pe ici, pe colo, natura îşi cucereşte 
drepturile ei, a sălbătăcit iar ce a curăţit și a micşorat mâna 
omului. Se cunoaşte după toate că băile acestea bogate în ape 
bune, sărate, merg spre părăsire, deabia clădite, decad, lângă 
înflorirea Bălţăteştilor care râd de cealaltă parte a Lârgu-Neam- 
tului. Dar în liniştea şi în tănăra ei agonie, cu atât e mai po- 
etică staţia aceasta. Şi putinii bolnavi cu adevărat, nu aud nici 
muzici ungureşti, nu privesc cu vbidă nici dănţuitori în baluri; 
singuri în otelul liniştit, privesc minunatul colţ de verdeață. 
ascultă zvonul pădurii şi petrec în tihnă zile aurii de vară. 

A! ba zărim o fiinţă omenească, cu un ștergar pe umăr. Tre- 
bue să fie un chelner. Ne zâmbeşte fericit: suntem un eveni- 
ment. Par'că ar fi sosit o corabie din depărtate locuri într'un 
port mic, sărac, lăturalnic. In fața casei spre care ne chiamă priete- 
neasca lui înlăţişare, o tablă spune lămurit, cu litere mari, albe; 
Restaurant cușer. Ceva ciudat apare pe fruntea noastră, şi 

chelnerul bagă de seamă. Se apropie mai mult. îşi mângâie băr- 
bia rasă, şi ne priveşte cu ochii mari cari sticlesc trist pe fa- 
ţa-i necăjită. Acum, aproape. vedem că omul care ne zâmbiă. e 
un om necăjit. 

«<Astă, firmă, hobotnici ... zice el tainic. Sărut mâna. părinte... ` 
Cu plecăciune... Poftiti... Avem şi bere...» 

Apoi se gândeşte la un argument hotăritor. şi adaugă: 

«Şi eu pot să zic că tot dintre creştini fac parte. măcar că 
m'am născut Ovreiu... Să vă spun drept... O soră a mea sa 
botezat... Şi cealaltă... sa dus... a fugit... adică a trăit cu 
un căpitan ... Pe urmă a murit. — Poftiţi ... Berea-i proaspătă... 
Avem şi vin dacă doriţi. dar berea-i mai bună... 

Şi iar se gândeşte la cevă: 

«La noi, aici, rar vin vizitatori ... merge rău. foarte rău...» 

Şi pe faţa-i necăjită. ochii îi lucesc mai trişti. par'că şi el e 
unul din puţinii bolnavi cari. din drumul spre mormânt, se a- 
bat o lună în această blândă şi paşnică vale. 


Mihail Sadoveanu. 
IP Ic 


INSCRIPŢIUNI VECHI 


LA 


BISERICA DIN FIERĂȘTI (Ilfov) (1). 


Pe cât ne-a fost de uşor să demonstrăm erorile -Trompetei 
semnalate mai sus, pe atâta trebuiă să fim de circumspecţi 
acum când intrăm în perioada conjecturelor. Suntem în faţa 
unui problem istoric, iar Istoria nu ar mai servi la nimic, 
nu ar fi o ştiinţă, daca nu am procedă față de ea cu multă 
scumpătate. Cititorul este deci înştiinţat. 

Până ce principele Miloş Obrenovici să devină, în 1530, 
proprietarul moşiei Fierăști, mormintele boiereşti din bise- 
rică, ca şi însuşi sf. locaş, au fost întreţinute şi suprave- 
ghiate de urmaşii de sânge ai fericiţilor ctitori. Și, nu se 
poate admite că în biserica din Fierăşti lumea ar fi călcat 
cu picioarele peste mormintele celor adormiţi acolo. Ca probă 
ne stă piatra mormântului jupânesei Pespinez, piatră re- 
produsă la pagina 229 a Albinei, şi care se află în perfectă 
stare de păstrare, putem zice. 

(1) Vezi Albina No. 9 din 26 Noemvrie 1906. 

La pagina 230 să se şteargă dela nota 3 şi să se scrie la nota 2 «şi 
Sate şi Mânăstiriri de acelaş, pag. 251», fiind vorba tot despre neîu- 
temeiatele epitete ce d-l Iorga aruncă bietului boier Udvişte numindu-l 
prelențios pedant care îşi ziceă în toate limbile şi în toate felurile., 
inclusiv lorest greşit citit de d-l Iorga pe pisanie, precum greşit a citit 
şi pe Cazan, numindu-l «Caznagă Tutrela cu un (sic) alături. Udrişte 

„va rămâne tot «omul cu multe cunoştinți, cum îl numea altă dată d-l 
„profesor Iorga. 

Dela 1830 încoace, principele Miloș făcù mai multe repa- 
raţiuni. Prima fu pardosirea bisericei cu cărămizi şi zugră- 
virea interiorului. Ctitorii, de vor fi fost zugrăviți pe pe- 
reţi, — lucru şi probabil şi posibil — azi nu se mai văd ; apoi, 
pardosirea atrase după sine scoaterea afară a pietrelor tom- 
bale. Ele fură zidite în peretele exterior dela intrare, la 
dreapta şi la stânga, ne spune Sf. Sa septuagenarul Paroh. 

Cum şi ce fel, nu se ştie, fapt este că o piatră, piatra cea 
şiearsă, care formează obiectul discuţiunii de faţă, ajunsese 
dela 1830, treaptă la pragul inirărei boiereşti (miazăzi) şi 
aci rămase «până mai acum vre-o 20—30 de ani», îmi spune 
iar cucernicul Paroh, -când fu scoasă de acolo şi pusă ca 
«treaptă la intrarea de afară a pridvorului, (apus) astfel 
«cum o vedeţi d-voastră acum, domnule General.» 

Acum vre-o 20—30 de ani» se înlocuise în biserică, par- 
doseala de cărămizi a principelui Miloş, cu asfaltul care 
există azi şi atunci piatra în cestiune fu pusă ca treaptă 
la uşa dinafară dela intrarea principală. Şi, din nenorocire, 
ea fu aşezată cu inscripţiunea astfel ca să se tociască şi bu- 
chile care până atunci scăpaseră de această nefastă opera- 
ţiune. 

Când d-l profesor Iorga o citi, piatra eră, de sicur, cu partea 
ştearsă, vârită cu o mică porţiune, sub odihna superioară dela 
ușe. Noi încă am aflat'o în această tristă situaţiune, dar cu 
permisiunea, ba chiar cu insistența reiterată a venerabilului 
paroh, ea fu scoasă de-acolo, spălată, luată forma inscrip- 
țiunei şi fotografiată de noi; apoi o aşezarăm în picioare, 
rezemată de zidul bisericei, «până ce se va zidi la lacul din 
«care fusese scoasă mai nainte.» 

Intâiu. După părerea noastră, d-l profesor. Iorga a fost 
indus în eroare de cel ce i-a comunicat «cuvintele şi frân- 
turile de cuvinte» reproduse de d-sa în opera citată (doc. 
180, pag. 90), căci, după cuvinte: «t zde esta groba» nu ur- 
mează nici trei nici 30 de puncte, ci toate cuvintele şterse 
de pe laturea stângă a pietrei, apoi cele dela picioare, după 
care vin cele de pe laturea dreaptă şi, în urmă abia se con- 
tinuă cu < AC TARK. ...»> (vezi figura). Nu s'a citit deci cum 
trebuiă să se citească. 

Al doilea. Data citită de d-l profesor, sau de coresponden- 
tul domniei sale, a fost şi ea greșită, cum se poate vedea 
pe figură: cititorul nu a ţinut seamă de unitdi care îi erau 
indicate între altele şi de liniile de încadrare săpate d'asu- 
pra şi dedesubtul leatului şi punctele dela începutul şi dela 
sfârşitul anului. Acestea trebuiau să-i atragă băgarea de seamă. 
Avem dar de faţă pe 1624, 1626 și 1628, iar nu şi pe 1620 Maiu 
2, cum citeşte d-sa. 

Dar, d-l Iorga comite personal o a treia greşeală afir- 
mând (1) că: 


(1) Vezi /nscripții din Bisericile României, 1905, pag. 90—1. 

«De aci se înțelege numai atâta că mortul a părăsit lu- 
«mea la 2 Maiu 1620. Cred că el nu poate fi altul decât acel 
«Fiera Logofătul care scrie un act al lui Mikai Viteazul la 
«6 Iulie 1600 (Bogdan, în Prinos Sturdza p. 165) şi care eră, 
«după d. general Vasiliu-Năstruel, (Prefaţa la ed. lui Var- 
«laam și Ioasaf, tradusă de Udrişte Năsturel) tatăl lui Udriste 
«Năsturel : acesta e, împreună cu sora sa Doamna Elina a 
«lui Matei Basarab, ctitorul bisericei din Fierăşti. O altă 
«soră aveă un palat mare în apropiere, la Vărăşti (Macarie 
de Antiochia p. 221).2 

Va să zică. după d. Iorga, noi am fi scris, negru pe alb, 
în Prefaţa ediţiunei lui Varlaam şi Ioasaf, cum că Fiera 
Logofătul este tatăl lui Udriște Năsturel 2! 

Nimeni nu va află aşa ceva nici la locul indicat de d-l 
lorga nici în altă parte. Diu contră, totdeauna am susţinut 
şi putem probă, ca 2-+2—4, că tatăl lui Udrişte a fost ma- 
rele Logofăt Radul Năsturel din Fierăști. 

Este adevărat că în 1903 (1), d-l profesor Iorga a emispă- 
rerea că Hiera Logofătul, ispravnicul Scaunului Craiovei, 
ar fi începătorul Năsturelilor, dar acestă părere eră o sim- 
piă părere, ne documentată, şi nimic mai mult. Ea a obse- 
dat, se vede treaba, pe d-l profesor într'atât în cât, în 1905 (9), 
avù recurs, întru susţinerea ei, la ediţiunea lui Varlaam gi 
Ioasaf. 

Dar despre originea Năstuvelilor noi avem un studiu a- 
proape complet şi documentat. Să începem acum demonstra- 
iunea sau discuţiunea pietrei a treia. 

1. Pe ce ne-am puteă întemeiă afirmarea cum că «din cu- 
vintele și frânturile de cuvinte: reproduse de d-l Iorga, sau 
şi chiar de fisura noastră, s'ar înţelege că mortul dela <2 
Maiu 1620» nu poate fi altul «decât acel Fiera logofătul etc.? 

Numele acestui Logofăt ar începe cu un X şi pe piatră 
nu aflăm nici o slovă de aceasta, în frântuvile de cuvinte 
sau în cuvintele întregi, afară doar de cifra 600 din mile- 
sim. Din contră, un cuvânt întreg redat de d-l Iorga prin 
< Gradam» ne reaminteşte numele lui Radul gravat pe piatră: 
r. PARAI. M. 

2. Admitem, de o cam dată, că d-l Iorga a citit bine 1620 
Maiu 2. Cum s'ar împăcă atunci afirmarea aceasta din 1905, 
că Fiera a murit la 1620, cu cea din 1903 (3), după care Hiera 
biv. vel Logofătul se află in divanul lui Alexandru Vodă 
dela 6 Iunie 1626 ? 

Ori data de 1620 este greşită, ori părerea că Hiera e «înce- 
pătorul Năsturelilor» este părere nesprijinită. Ambele hi- 
poteze sunt deopotrivă de neîntemeiate. In adevăr, pe pia- 


(1) Iorga Studii și Documente. V, pag. 710. 
(2) Idem Inseripțiuni din Bisericile României, pag. 90—1. 
(3) Iorga Studii şi Documente, V, pag. 710. 

tră, vezi figura) se poate citi ori «anul Domnului 1624 Maiu 
2 Dumineca Prea sfintei curate, etc.» ori 1628 Martie 2, iar 
cât despre Hiera, însuşi d-l Iorga nu este. bine edificat, nu- 
mindu-l odată Hiera ispravnicul Craiovei, altă dată Hiera 
din Orăştii) şi altă dată Hiera tatăl lui Stroe i1). 

Contimporan cu aceşti «/fiera Logofătul», mai eră şi în- 
suşi Radul Năsturel, cam de o vârstă cu ei, şi care ar fi 
putut mai degrabă să fie el luat drept «începător al Năstu- 
relilor» ca unul care se şi iscăleă astfel. 

Nu putem deci admite nici lectura nici consecinţele trase 
de d-l Iorga, din rebusul ce ne înfăţişează această piatră 
de mormânt, rebus pe care noi credem a-l putea tălmăci 
altfel, după documentele de care dispunem până azi. 


General P. V. Năsturel. 


? e, 
(Va urma). OSET ti 


Curgere de sânge din nas. 


Foarte des intâlnim oameni cărora le curge sânge din nas. 
La unii această curgere de sânge poate să vină din următoarele 
pricini: o lovitură sau o cădere pe nas, căldură prea mare la 
cap, o uşoară urcare a sângelui la cap (congestie) La alţii poate 
să vină din pricina unei boale. Astfel cei cari sufer de unele 
buale de ficat au și curgere de sânge. Cei cari au sânge puţin 
încă pot suferi de acest neajuns şi chiar unele femei. Un bolnav 
de tifos poate iarăş să aibă la începutul boalei curgere de sânge 
pe nas. 

Dacă curg vre-o câteva picături și sângele se opreşte, nu e 
nici un neajuns. Din potrivă se poate ca sângele să curgă mult, 
şi în mai multe rânduri; atunci se scimbă lucrul. S'au văzut ca- 
puri când din pricina scurgerii de sânge pe nas bolnavii au 
leşinat şi au fost puşi în primejdie de moarte. 

E nevoe ca cei din jurul bolnavului să-i dea de: grabă aju- 
toare. | 
In potriva curgerii sângelui din nas sunt mai multe mijloace 
şi anume: 

1) Bolnavul să-şi ridice în sus braţul de partea nării din care 
curge sângele. să-i se lege mai tare cu o batistă braţul în locul 
dintre cot şi umăr. In acest timp să se apese nasul, strângând 
nările bine între degete. Batista se va scoate, atunci când bol- 
navul va spune că i-a amorţit mâna. 

2) | se poate vâri în nare o bucată de vată, așa ca so astupe 
bine. Dacă sângele nu stă, vata se poate muiă în puţin oțet sau 
zeamă de lămâe. 


(1) Hiera logof. ispravnicul Craiovei ar puteă fi un Joldesc. 


Hiera > tatăl Paper, bunicul lui Preda Floricoiul, un Greceanu. 
> > din Orāşti, feciorul lui Drăghici Logof. ot Orăşti, 
> > tatăl lui Stroe, un Leurdeanu. 


Toți diferiţi unul de altul. 

3) Se mai poate muià vata intr'o soluție de antiperină (anume 
la 1 gram din această doctorie se vor pune două lingurițe de 
apă caldă) și se va ține în nas, până când nu va mai fi teamă 
de curgere de sânge. 

4) Foarte des am oprit o curgere de sânge cu vată muiată în 
ceaiu rece de «coada calului». Aceasta e o buruiană care creşte 
prin locurile mocirloase. In ştiinţă i se zice cequisetum». 

Oricare din aceste mijloace se va întrebuinţă, poate fi însoţit 
la nevoie şi de o baie fierbinte de picioare, făcută cu apă să- 
rată. 

Unii mai opresc sângele de a curge din nas băgând apă caldă 
înăuntru cu ajutorul unei stropitori de sticlă (siringă), în timp 
ce se toarnă apă rece la ceafă. 

Se înţelege că dacă leacurile aceste nu fac să înceteze sângele, 
bolnavul nu trebue să steå cu mâinele în sân. El trebue să se 
arate şi doctorului, care căutându.l va puteă găsi pricina răului. 
Vindecând la timp pricină, va dispare și răul. 

Când cineva a pierdut prea mult sânge, e nevoie să se hră- 
nească mai bine cu carne, ouă, lăpturi, să se odihnească și să 
ia şi unele medicamente întăritoare. 


Pat — 


Rămășițe creştineşti în Dobrogea. 


îvbiepiscopul catolice din Bucureşti, d-l Raymund Netz- 

à hamer, a publicat în «Ruminischer Lloyd» un articol 
V: în 7 numere despre rămăşiţile creștineşti în Dobrogea 
noastră cât și despre istoria ei. 

Scriitorul arată toate înbunătăţirile ce s'au făcut în Dobrogea 
dela 1878 şi pănă azi: podul dela Cernavodă, portul dela Con- 
stanţa, ușurarea plutirei pe Dunăre, înmulţirea drumurilor. Dar 
nu- de astăzi s'a văzut rostul acestor ţinuturi, ci încă de mult, 
înnainte de nașterea lui Hristos şi multe sute după aceea Do- 
brogea a avut rost mare, a fost câutată, întărită şi bogată. Sub 
Romani i se zicea mai ales Sciţia mică. Romanii cucerind-o înnainte 
de-a fi luat Dacia, au întărit-o cu cetăţi, cu lagăre şi cu mulţime 
de soldaţi de-alungul Dunărei, pănă la vărsarea ei în Mare, dar 
mai ales după cuceririle lui Traian, au dat Dobrogei toată în- 
grijirea. Tomi, unde e astăzi Constanţa, eră port însemnat ; iar 
pe lângă ea mai erau şi altele, căci ţărmul nu se mâlise aşa de 
mult ca în zilele noastre. 

Scriitorul spune că Dobrogea e însemnată nu numai ca parte 
militărească a împărăției romane, dar mai ales ca parte creştină. 

Sciţia (Dobrogea) se întindea dela Mangalia (Callatis) pănă la 
gurile Dunărei. Orașele de pe lângă Marea Neagră și Dunăre 
erau colonii grecești. Capitala lor eră Tomi sau Tomis. Romanii 
au cucerit şi ţinutul la 25 în. de Hr. şi au întărit:o pe lângă 
Dunăre ; căci peste apă erau stăpâni barbarii. Acest hotar în- 
tărit e limes scythicus,: graniţa scită. 

La vre-o 10ani după Hr.a trăit la Tomis, Ovidiu, surghiunit de 

impăratul August. Se spune, dar nu e nici o dovadă, că aposto- 
lul Andreiu, a propovăduit evanghelia în Sciția (Dobrogea). Dar 
creştinizmul a trebuit totuşi să pătrunză în oraşele cari erau în 
legături de negoţ cu cele din Asia mică şi din Macedonia, unde 
a propovăduit Pavel. De asemenea o fi venit cv ostaşii aduşi a- 
colea din Asia mică, Italia şi Spania. 

Dar nici din epoca mai apropiată de vremea apostolilor, nici 
chiar din timpul când Dacia era provincie romană (106 după 
Hristos pănă la 274) și nici de pe când o parte mare din locui- 
torii Daciei părăsite au trecut Dunărea, poate și în Dobrogea, 
nu avem nici o dovadă pipâăită şi neindoioasă despre creştini în 
această parte. 

E adevărat că se cunose mulţi mucenici din Axiopolis (Cerna- 
vodă) şi Tomis (Constanța); dar mai cu seamă de pe vremea 
lui Dioclețian (281 -305), ba chiar de pe a lui Licinius şi Con- 
stantin cel Mare. Apoi erau, se vede, slujbaşi dela curte surghiu- 
niţi acolea şi nu localnici. 

Cu toate acestea, zice scriitorul, trebuie să fi fost comunităţi 
creştine tainice; căci, înnainte de Constantin se ivește Seiţia deo- 
dată cu comunităţi numeroase şi cu un episcop în frunte. Aşă 
pe vremea lui Dioclețian au fugit la Halmyris oraş al Dobrogei 
preotul Epictet şi tânărul Acteon pe care cel di'ntâiu îl adusese 
la creșştinizm. Aci, la Halmyris, au primit cei doi fugari moartea 
mucenicească, la 290 după Hr. Innainte de aceasta au fost sosit 
aci părinţii lui Acteon, pe cari i-a botezat episcopul Sciţiei Eva- 
pelicus, care sosise la Halmyris cu preotul Bonosus. 

Eusebius ne spune că la sinodul dela Nicea (395) a fost şi e- 
piscopul Sciţiei. Pe vremea impăratului arian Valens (364—378) 
eră episcop în Dobrogea Bretanion şi anume cu șederea la To- 
mis (Constanţa), unde vor îi stat și ceialalţi mai vechi. Impăratul 
a căutat să-l aducă pe episcop la eresul lui Arie, dar n'a izbutit, 
ci episcopul şi poporul au eşit din biserică, lăsându-i pe împă- 
rat singur şi s'au dus in ceealălaltă biserică din Tomis. Intâm- 
plarea lui Bretanion o povesteşte soriitorul Sozomenos, care mai 
adaogă că pe atunci toată Sciţia avea numai un episcop. O hartă 
dela 366, deci de pe vremea lui Bretanion, arată în Dobrogea 14 
oraşe, între cari mai însemnate Tomis (Constanţa), Axiopolis 
(Cernavoda) şi Troesmis (Lgliţa). 

Valens a surghiunit pe Bretanion, apoi l-a chemat îndărăt, 
căci Goţii amenințau provincia. Dar aceştia l-au bătut pe împă- 
rat în 977, iar în 278 l-au omorit. 

La sinodul pe care l-a adunat la Constantinopol, în 381, Teo- 
dosie cel Mare, a iuat parte și Gherontie episcopul Sciţiei (Do- 
brogei). După Gherontie găsim pomenit la 400 şi 402 pe Theotim 
iilosoful, care a propovăduit credinţa creștinească la Huni şi ţinea 
partea lui Ioan Gură de aur. La 431 dăm de Timotheu alt epis- 
cop, care a luat parte la sinodul din Efes. 

Pe la 448 eră episcop loan. Acesta a scris împotriva ereticilor 
Nestor şi Eutichius. Mercator a tălmăcit în latineşte o parte din 
această lucrare. Toţi laudă frumuseţea și priceperea episcopului 
şi limpezeala cu care arată greşeala ereticilor în potriva căror 
a seris. 

Iată deci un episco, din Constanţa veche, dela care ne-a rä- 
mas şi ceva scris. 

La 451 eră episcop Alexandru, care a luat parte la sinodul din 

Chalicedon. Vine 'Theotim al Il-lea care a fost episcop pe vre- 
mea împăratului Leon (457—474). A seris împăratului că primeşte 
hotărîrile sinodului dela Chalcedon. Această scrisoare s'a pă- 
strat. In 5i9eră episcop Paternus, care a avut o judecată îunain- 
tea solului papei și a împăratului Justin. La 520 a fost la si- 
nodul din Constantinopol și a iscălit o înştiinţare către papa Hor- 
misdas. Cel din urmă din episcopii dela Tomis e Valentinianus, 
care a stat în corespondenţă cu papa Virgiliu (550). La 553 eră 
la sinodul din Constantinopol. 

La sinodul al 7-lea, la Nicea, la 787, a -fost Teodorus, episco- 
pus Tropaeorum. Deci în acel timp nu mai şedeau episcopii Sci- 
ției la Tomis, care căzuse în timpul năvălirilor cu vre-o sută de 
ani în urmă. 

Inscripțiuni vechi se găsesc foarte puţine. Una s'a aflat în țin- 
terimul dela Vaspunar la 15 klm. spre miazăzi-apus dela Adam- 
clisi. D 1 Tocilescu o socoate din veacul al VI-lea, de pe forma 
literelor. Piatra are pe ea două cruci și e scris pe ea grecește 
şi latineşte: « Lemnul erucei a pierit, dur iarăşi a înflorit». Alta 
e scrisă uveceşte și are pe ea un porumbel, ca adesea în cata- 
combele din Italia. Lipseşte o parte din inscripţie, dar se poate 
citi: « Când vei vedeă mormântul, nu merge mai departe, iubite, ci 
opreşte-te puţin». Tot d. Tocilescu mai vorbeşte de două bucăţi, 
pe una dela Constanţa e litera lui Hristos şi un început de in- 
scripţie ; iar pe alta, o bucată de cruce. 

D-] Netzhammer vorbeşte pe larg de o inscripţie păgână, dar 
in cea mai strânsă legătură cu istoria creştinizmului în Dobro- 
gea. E pe o piatră aflată aproape de Mahmudia (Salsovia), în 
1865 şi păstrată pănă la 1903 într'o grădină din Malcoci. 

Se știe că după ce Constantin cel Mare a învins la 312, pe Ma- 
xentian lângă Roma, a dat în 413, împreună cu Licinius o poruncă, 
din Milan, prin care creștinii au căpătat voie a se închina cum 
vor fără teamă de prigoniri. 

Insă curând Constantin s'a certat cu Licinius şi acest din urmă 
a început a prigoni pe creştini și a se sprijini pe păgâni. Piatra 
de lângă Mahmudia (Salsovia) e din timpul când Licinius rup- 
sese pacea cu Constantin şi nu apucase a îi învins şi ucis, (din 322 
după d-l V. Pârvan: (Salsovia, Convorbiri literare No. 11 an XL). 
Pe piatră vedem c'a fost ridicată în ziua a 13-a. (A 14 după d-l 
V. Pârvan: Salsovia, Convorbiri literare No. 11 an XL) înnainte 
de calendele lui Decemvrie (deci la 18 Noemvrie), zeului Sol (Soa- 
rele) și că împăratul Licinius a poruncit ca mai marele şi oastea 
din Salsovia să serbeze în această zi în fiecare an pe zeu cu fă- 
clii, cu tămâie şi cu libaţii (turnare pe pământ de vin, untde- 
lemn). Comandantul Valerius Romulus a urmat porunca şi-a ri- 
dicat această piatră. Tot odată Licinius a pus de-au sfărâmat 
numele lui Constantin de pe toate inscripţiile, între altele de pe 
piatra dela Tropaeum, prin care se arată că împărații Constan- 
tin şi Licinius au înnoit orașul. 

Ce icoane sau alte rămăşiţe s'au aflat în Dobrogea ? 

D-l Netzhammer, sprijinindu-se pe descoperirile d-lui Tocilescu, 
arată! că la Constanţa s'au aflat lămpi de lut cu semnul crucei 
pe ele sau cu litera lui Hristos. La Adamelisi (Tropaeum), Fakler 
a găsit în 1895 lămpi cu mânere în formă de cruce. Bani bizan- 
tini cu Hristos propovăduind s'au aflat pretutindeni în Dobrogea. 

E ciudat că la Constanţa nu s'a putut da de urma celor două 

biserici ce erau acolo pe vremea lui Valens şi a episcopului 
Bretanion. E cu putinţă ca Tomis să fi fost pe locul unde ma- 
rea a dărâmat din țărm, în timp ce mai spre miază-noapte mă- 
liturile au înnaintat uscatul cu vre-o 20 de kilometri. 

Cele di'ntâiu urme de biserici creştine s'au aflat la Troesmis 
(14 km. spre miazăzi de Măcin) în apropiere de Igliţa de astăzi. 
Peste monete şi pietre cu inscripţii a dat la 1860 un francez, 
More. Consulul francez Engelhardt a trimis copii la Paris, Det- 
hier (1860) la Viena şi consulul Rusiei la Berlin pentru Momm- 
sen. Multă vreme se vorbiă de aceste inscripţii şi de lumina ce 
au aruncat asupra unor puncte întunecoase din istoria Romani- 
lor. O comisiune franceză a făcut săpături acolea în 1865, iar 
Baudry a ridicat planurile ruinelor şi-a încercat a arătă cum 
erau clădirile, pe vremea lor. More a răuşita face pe Turci să 
oprească săpăturile, pe cari le-au început după 1880 d-l Toci- 
lescu. Aci aveau Romanii un lagăr întărit pe vremea lui Ovidiu, 

iar mai târziu au făcut unul mai la miazăzi. In acestea stăteau 
într'o vreme legiunea I-a italică şi a V-a macedoneană. 

Din satul din împrejurime s'a făcut un oraş, care, pela stâşitul 
veacului al treilea, eră întocmit ca și alte oraşe romane. In vea- 
cul al 4-lea Goţii au ruinat totul. Justinian (527—565) a zidit alt 
Troesmis şi l-a întărit puternic de tot cu ziduri, cu şanţuri și 
cu turnuri, întrebuinţând pietrile din ruinele vechi. 

Ruinele də azi sunt din orașul lui Justinian. 

Pe planul făcut de Baudry se văd trei biserici clădite lângă 
drumul cel mare, care se întindeă dela miază-noapte spre mia- 
zăzi. Vor fi tost biserici și în cetatea de miază-noapte. După 
Baudry două din bisericile descoperite aveau câte trei naosuri. 
S'ar puteă află urme de biserici la Novridunum (Isaccea), pe 
care Justinian a ridicat-o de asemenea din nou, precum şi la 
Axiopolis (Cernavodă). 

Dar cele mai multe biserici creştine se află la Tropaeum Tra- 
jani, Civitas Tropaeensium sau Tropaeum (Adamelisi), în apropiere 
de care se află ruinele monumentului dela Adamelisi, ridicat, după 
d-l Tocilescu, la 108—109 în amintirea cucerirei Daciei. ln apro- 
piere fusese un lagăr întărit puternic întemeiat de Traian. Pe 
la mijlocul veacului al treilea eră municipiu cu senat. In 316 Con- 
stantin şi Licinius ridică din nou orașul, care suferise mult de răz- 
boaie şi-i zise civitas Tropaeensium. Intăririle vechi le-a pus în 
stare bună, pentru apărarea graniţei. In timpul dela Constantin 
până la Jusţinian trebuie să se fi zidit bisericile ce s'au descoperit 
la Tropaeum. Orașul se intindea pe vre-o 12 hectare şi aveă două 
uliţi mari: una dela răsărit la apus şi alta dela miază-noapte spre 
miazăzi. In Tropaeum s'au descoperit cinci biserici, printre cari 
una eră biserica episcopală, aflătoare lângă zidul apusean al cu- 
tăţei. Cum că eră acolo episcopul Sciţiei prin veacul al optulea, 
am spus mai sus. Lângă altă biserică s'au găsit o mulţime de 
pietre de mormânt şi de capace dela sicrie de piatră, întrebuin.- 
țate la acoperirea unui şanţ. 

Tropaeum e numai aproape pe un sfert descoperit şi nicăeri 
nu s'a săpat pănă la temeliile orașului de pe vremea lui Traian. 

D-l Tocilescu, cum am văzut în alt număr al e Albinei», a vor- 
bit de o icoană a sfintei Paraschiva săpată pe piatră şi păstrată 
în catacombe, deci o ti mai veche decât decretul libertăţii din 
313. A mai vorbit de nişte icoane cu scene păgâneşti, dar pe 

cari le-a spălat ploaea; acuma după ce le-au desgropat. Şi acelea 
puteau fi dinainte de Constantin. D-l Netzhammer vorbește de 
niște zugrăvituri la o biserică din Tropaeum, cari s'au nimicit 
la aer; dar pe care a avut timp să le copieze unul din cei ce 
priveghiau săpăturile. 

Cum foarte bine zice d-l Netzhammer, Dobrogea ar trebui cer- 
cetată cu deamănuntul şi prefăcntă în adevărat muzeu al tre- 
cutului nostru păgân și creştin. IN 


DECE: 
De pe Domeniile Coroanei. 

Zilele trecute, d-l loan Kalinderu. a inspectat Domeniul Co- 
roanti Domnița, din judeţul Râm. Sărat. 

I)homnia-sa, a vizitat cu această ocaziune. bisericile și şcoa- 
lele din Domnița şi Piscu, fiind primit de preoţi, învăţători si 
numeroși locuitori, care i-au urat bună venire şi i-au cerut mai 
multe staturi. 

A asistat şi la cursurile școlare şi find satistăcut de rezulta- 
tele constatate, a dispus înzestrarea şcoalelor cu material di- 
dactic. La școala din Pisc. a dispus a se tace o magazie pentru 
producte. 

Bisericii din Domnița. să se repare clopotniţa şi să se facă o 
intrare de zid. La biserica din Piscu, să se repare podeala din 
altar şi să se îndrepte zugrăveala. 

D-l loan Kalinderu, a lost şi în Corbeni, unde a inspectat 
scoala ce se construeşte de Adm. Dom. Coroanei. 

A mai vizitat societatea Economică Culturală «Spatarul Mi- 
lescu>. După ce a luat cunoştinţă de mersul afacerilor băncii, 
a sfătuit pe săteni să tie economi, şi muncitori. Administraţia 
Domeniului Coroanei, sa îngrijit totdeauna de dânşii și în do- 
rinţa ce are de ai vedea într'o stare cât mai bună, le-a făcut şi 
le face toate înlesnirile, luând asupra ei, multe din cheltuelile 
comunei. 

In învoelile agricole, încă ţine seamă de înlesnirea sătenilor 
şi dacă le cere să semene sămânță aleasă şi să lucreze bine 
pământul, e pentru a obţine o recoltă mai bună, din cari au și 
dânșii partea lor dreaptă. Pe lângă acest folos mai au şi altul, a- 
cela că se obişnuesc cu munca câmpului mai îngrijită, că ur- 
månd astfel şi pe locurile lor, vor avea roade mai multe. Aceasta 
se vede de alt-cum tot mai bine din recolta ce au avut din anii 
din urmă, între care, unii au fost atât de slabi, încât pa alocu- 
rea nu sa făcut nimic. 

Dar Administraţia Domeniului Coroanei. mai caută a {ace 
toate lucrările, astfel ca să le servească de pildă şi e mulțumită 
ori de câte ori constată că e imitată. 

Aceste cuvinte au fost primite cu însulleţire de locuitori, care 
au lăgăduit că îşi vor da și de aci înainte. toată silința de a 
urmă aceste poveţe care le sunt numai spre lolos. 

Dela societate, d-l Kalinderu, a plecat la Bucureşti, fiind pe- 
trecut de locuitori. 

Duceţi-vă la Doctor! 


Este lucru dovedit că una din pricinile de căpe- 
tenie, care face să fie la noi în sate mulţi morţi, 
mai ales printre copii, este frica de doctor, pe cari 
o au sătenii. Omul cât trăește pe lumea aceasta, 
întâmpină tot felul de boale, unele mai ușoare, al 
tele mai grele; apoi dacă el nu se caută din vreme 
cu doctor. boala îşi face mersul şi, până să se tre- 
zească, l-a şi pus în mormânt. Cele mai multe mame 
nu vor să-şi altoiască cel puţin copiii, când sunt 
mici. şi aceştia toţi pier de vărsat, 

este, după cum vedem, un mare păcat că o sumă 
de oameni și copii se prăpădese din lipsă de cău- 
tare şi aceasta numai din cauza fricei neîntemeiate 
de doctor. Credinţa că babele se pricep în căuta- 
rea boalelor şi pot vindecă, este o nenorocire, care 
tace să moară cu zile mii de locuitori. 

Cât n'ar câştigă ţăranul român — şi prin el ţara 
întreagă — dacă ar poni teama de doctor şi s'ar 
căută cu el la vreme şi cum trebue şi ar îndepărtă 
credința că babele ar putea să-l vindece. 

Statul caută să ne facă bine, înființând spitale şi 
trimiţându-ne doctori cari să ne vindece, și noi fu- 
gim, ne ascundem de ei. 

Nu pot îndemnă în deajuns pe frații noştri săteni, 
ca să înlăture frica de doctor—frică fără rost 
şi să-şi pună toată încrederea în el, ca atunci când 
se simt atinşi de vr'o boală, să nu stea un minut 
la gânduri, ci să se arată doctorului, care este pri- 
ceput, căci a învățat o viaţă întreagă ca să fie 
folositor omenirel. 

Aceasta spre binele lor și al ţării în care trăim. 

Constantin l. Oproiu, 


Normaiist. 

o l 


Serumul de tutun. Scrumul de tutun e foarte bun pentru cu- 
rățirea metalelor. Obiectele de metal frecate să lac strălucitoare 


ca cele de nichel. Smalţul asemenea se face frumos când îl fre- 
căm cu scrum. 

Cronica agricolă, comercială şi economică. 


Toţi agricultorii noştri, ce au dorit, au câștigat. Au dorit 
să cază zăpadă peste câmpurile noastre mănoase, zăpada 
a căzut destulă şi încă în multe localităţi. 

Aceustă pătură albă de zăpadă a asigurat toate semănă- 
turile de toamnă în contra unor înghețuri prea mari, ca şi 
în contra şoarecilor ce s'au prea înmulţit în unele localităţi 
ale ţărei. 

Sub pătura de zăpadă, semănăturile făcute mai târziu şi 
cari n'au putut răsări, sub această pătură, având aer, căl- 
dură şi umezeală destulă, vor puteă răsări şi vegetă tot atât 
de bine ca şi semănăturile deja răsărite. Aşă că după în- 
tinderea semănăturilor ce s'a făcut în această toamnă des- 
tul de bună pentru astfel de semănături, şi după stratul de 
zăpadă ce le acoperă, şi fără ca ele să fi fost expuse unui 
frig mare până la căderea zăpezei dela începutul acestei 
luni, putem prevedeă că şi în anul care vine vom avea o 
recoltă bună. Totuşi în această privinţă, rezultatul depinde 
şi de starea timpului din lunile de primăvară, după cum. 
va fi mai ploios sau mai secetos. In tot cazul, recolta grâu- 
lui este asigurată, chiar cu cătăţimea de apă ce va mai că- 
deă în decursul acestei ierni. 

In celelalte ţări din Europa, ca şi în Statele-Unite, semă- 
năturile de toamnă până în prezent, se află în stare bună 
ca şi la noi, iar întru cât priveşte recolta de grâu din Aus- 
tralia, se crede a fi mai mică de cum se prevedea de către 
agricultorii acelei ţări. 

Târgurile noastre. 

Ju începutul acestei luni, a încetat adevăratul export de 
cereale dela noi din ţară pentru străinătate. Aşă că acum 
cele mai multe vânzări se fac pentru începutul campaniei 
comerciale agricole a anului viitor. Probabil că din această 
cauză preţurile la unele produse agricole, cu începutul aces- 
tei luni, s'au mai micşorat. 


Iata în rezumat prețul mijlociu cu cure s'au vândut toate 
produsele noastre agricole din târgul din Brăila dela în- 
ceputul acestei luni şi până la această dată : 


Grâul, suta de kgr. s'a vândut cu 11—14 lei şi 30 ct. 


Porumbul » » > i O a e) 
Cincuantin » » » OU) DE D= ca 
Orzul » » » SS Aa a 80, » 
Ovăzul » » » ll » » 80 » 
Orzoaica » > $ 1515556009 
Secara » » > 10—il > >50 » 
Fasolea » » > d a o ra e 
Seminţe de in» » » iu DĂ i ue 

La târyui din București (Obor). 

Grâul de calitate bună se vinde cu 60 —65 lei chila; de 
calitate mai slabă cu 50— 60 lei chila; orzul se vinde cu 
49—48 lei chila; ovăzul cu 37 —44 lei chila; porumb vechiu. 
cu 44—50 lei chila; iar porumb nou cu 38—44 lei chila. 

Prețul nutrețurilor. 

Fânul cel mai bun se vinde cu 60—64 lei mia de kilo- 
grame; cel de calitate inferioară cu 46—60 lei mia de kgr.; 
fânul de meiu păsăresc, se vinde cu 44- 50 lei mia de kgr.; 
iar paiele de grâu, ete. cu 19-30 de lei mia de kgr. 

Preţul vitelor. 

Boii buni se vând cu 500—600 lei perechia; boii de jug 
cu 280 — 400 lei perechia; iar preţul vacilor variază dela 
80 — 200 lei una. 

Caii de trăsură buni se vând cu 300 — 500 lei perechia; 
iar caii de rând cu 80—200 lei perechia. 


Preţul lemnelor. 


Lemnele de cer cojite, se vând cu 27—28 lei mia de ki- 
lograme; cele necojite se vând cu 25 —27 loi mia de kgr.; 
iar lemnele numite de şleau (amestecătură din toate esenţele 
de lenm), se vând cu 22—25 mia de kilograme. Insă la 
cele mai multe magazine de lemne din Bucureşti, lemnele 
se vând cu 36—40 lei, fără a se ţine socoteală de calitatea 
lemnului. 

Cu acest preţ, proprietarii de magazii cu lemne, exploa- 
tează pe omul sărac, mai cu seamă astăzi când câştigă ba- 
nul cu mai multă greutate, în mod nu toemai potrivit cu 
starea noastră economică. Dar, ceeace se tace cu lemnele, 
se face şi cu pâinea, fără a se luă măsuri din partea ceior 
în drept, sub cuvânt că comerţul este liber. 

Târgurile străine. 

Afacerile cu cereale ca şi preţurile în aceste târguri, n'au 
nici o însemnătate, şi întru cât priveşte preţurile sunt aprope 
aceleaşi pe cari le-am publicat în «Albina» din luna Noemvrie 


V. S$. Moga 
— Aan C 


TEE 


Mai mulți agricultori dornici de luminarea lor şi a consătenilor lor, 
am înjgebat o mică bibliotecă: 

Vor rămâne întipårite în inimile noastre și scrise întrun registru 
spre eternă amintire, numele acelor bine-voitori ai neamului româ- 
mesc, care ne vor încurajă, trimițându-ne cârţi ori reviste folositoare, 
pentru care mai dinainte le mulţumim. 


D-tru Dumitriu 
com. Tituleşti. Gara Potcoava. 


———— oa eo = 

ISTORIA INSTRUCȚIUNII ȘI A E DUCAȚIUNII 
DE 


FRANÇOIS GUEX 


Spre a face o dare de seamă cum ar trebui asupra unei lucrări 
aşa de importantă, ca “Istoria instrucţiunii şi a educațiunii» pe 
care de curând a dat-o la lumină savantul profesor. și pedagog 
elveţian, d-l François (rier, bine înţeles, că nu este de ajuns un 
articol de revistă. Va trebui, poate, ca mai târziu, să reluăm în 
analiză unul câte unul capitolele cele mai principale şi să le stu 
diem cu deamănuntul. 

Deocamdată nè mărginim în cadul restrâns al revistei «Albina» 
să semnalăm cititorilor şi abonaților acestei răspândite şi prea- 
mult gustate reviste, impresia ce ne-a lăsat prima lectură a o- 
perii d-lui profesor Guex şi să rugăm pe cititori, să ne ierte, 
dacă nu le vom prezentă în cele ce urmează tot folosul ce s'ar 
putea trage din această sursă a progreselor şi a lipsurilor reali- 
zate pe tărâmul instrucției şi al educaţiei l4 toate popoarele din 
antichitate și până în zilele noastre. 

Un pedagog elveţian este liber de orice consideraţiuni exte- 
terioare şi, deci, mai în măsură decât oricare altul spre a scrie 
o istorie generală a pedagogiei în care să aprecieze cu impar- 
țiălitate şcoalele şi diferitele sisteme de instrneție şi de educație, 
cari au văzut lumina zilei şi au trăit un timp oarecare, din di- 
versele state civilizate, 

ştiut este că ţara clasică a pedagogiei e Germania. Locul do- 
minant ce ocupă în ştiinţa educaţiunii de cele mai adesea ori 
conduce pe scriitorii germani a ianoră sau a neglija munca des- 
fâșurată pe acest teren aiurea şi în special în Franţa. La autorii 
francezi ni se relevează aceiaşi lacună. Mişcarea intensă creată 
de marele pedagog de Oldemburg, J F Herbart, care domină și 
până azi metodele şcolare germane, ocupă în operile pedagogilor 
francezi un loc prea restrăns. In aceste fapte se intrevede prea 
lămurit, opoziţia geniului naţional. In materie de educaţie şi in- 
structie, ca şi'ntr'altele, Elveţiei îi revine meritul de a juca un 
rol intermediar, o punte de trecere între pedagogia germană și 
între cea franceză. 

Ca unul care am avut fericirea ca să fiu timp mai bine de 2 
ani elevul magistrului, Francois Guex, am convingerea că prea 
puţini mai bine ca acest pedagog ar îi fost în condițiuni mai potrivite, 
spre a face un studiu comparat'cunm şi critica sistemelor ca și a doc- 
trinelor propuseşi temeinic argumentate în opera de care ne pre- 
ocupăm aci. D-l Guex cunoaşte bine Germania prin faptul, că a stu- 
diat pedagogia șifilozofia la Iena aproape 5 ani, sub direcţia ilustru- 
lui pedagog Stoy, elevul sincer şi devotat al lui Herbart. Cunoaşte 
de asemenea și Franţa, având legături personale cu principalii pe- 
dagogi ai ei. Pe lângă aceasta d-l Guex după o serie de memorii 
asupra lui Pr. Girard şi Pestalozzi, asupra institutorului elvețian, 
asupra şcoalei Elveţiei Romande, asupra marelui Herbart şi mai 
ales, după rapoartele cu cari a fost însărcinat de Consiliul Fede- 
ral elveţian cu ocaziunea expoziţiunii din Geneva (1896) şi a ex- 
poziţiei dela Paris din 1900, d-sa ne dă de abia astăzi o operă 

mult mai considerabilă, fruct al unor studii aprofundate, al unei 
experienţe îndelungate şi plină de răbdătoare cercetări. Intr'un 
cuvânt + Istoria instrucţiunii şi a educațiunii» este opera întregii 
sale vieţi profesorale de peste 25 de ani. 

Sarcina de a face cunoscut onoraţilor cititori ai «Albinei» o- 
pera d-lui;profesor Guex, ne produce o emoţiune de mândrie, dar 
şi de recunoștiinţă totdeodată. 

Dispoziţia clară a cărţii face consultarea ei cât se poate de 
lesnicioasă şi de profitabilă. Intreaga lucrare este divizată în 2 
mari părţi: Pedagogia inainte şi după Christos este prima parte; 
iar secunda parte o formează 2 mari perioade, și anume: 

a) Perioada precedentă heformei şi b) Perioada care începe 
dela Reforma religioasă până în ziua de astăzi. Asupra educa- 
țiunii popoarelor vechi : Chinezi, Indieni, Egipteni, Perşi şi Ebrei, 
d-l Guex, se opreşte prea puţin. Rezervă însa câte un important 
capitol asupra edueaţiunii şi instrucţiunii Grecilor şi Romanilor. 
Această repede ochire, o motivează autorul pe faptul că şcoala 
modernă nimic nu poate câștigă din inspiraţiunea sistemelor în 
uz la popoarele din „antichitate şi din evul mediu. Ceeace ne e 
de folos a cunoaşte mai imediat, nu poate fi decât mişcarea idei- 
lor moderne. Şi de aceea consacră nu mai puţin de 446 pagini 
secolului al XVIII şi al XIX. Apoi într'un ultim capitol (al XXX) 
autorul nostru trece în revistă principalele şcoli pedagogice din 
zilele noastre ca: şcoala sau curentul clasic, şcoala Tolstoianii 
sau curentul negativ, curentul moderat sau pedagogia solidari- 
tății şi în fine curentul pur ştiinţific sau școala fiziologică psiho- 
logică experimentală. 

Printr'acest remarcabil şi documentat capitol pedagogul elve- 
tian cu deosebită competinţă şi claritate pune pe cititor în cu- 
rent cu tot ce se petrece azi, pe terenul ştiinţei educaţiunii în Ku- 
ropa şi în America. In fine ne dă un apendice de 72 pagini în care 
autorul ne zugrăvește istoria instrucției şi a educaţiei în patria 
sa, Elveţia, din vremile cele mai depărtate până astăzi. După 
acest apendice un index al principalelor opere în materia res- 
pectivă, nu fără valoare poate fi pentru corpul nostru învăţăto- 
resc în genere. 

Acesta este cuprinsul operii d-lui Guex, pe care citind-o şi re- 
citind-o, un regret ne stăpâneşte: anume acela, că pe când fiecare 
dintre noi eram pe băncile şceoalei speciale, n'am avut norocul 
de a aveă la îndemână o asemenea prețioasă şi conștiincioasă 
călăuză; despre care, terminând îmi permit a rugă pe cititorii 
acestor rânduri zicând: mult vă va folosi citirea acestei opere, 
mai ales, meditând asupra ei și pătrunzându-vă de spiritul şi 
sfaturile autorului ei. Cel ce serie aceste rânduri şi care are pe 
umeri o carieră didactică de peste 2 decenii, vă asigură că nu 
veți regretă nici timpul, nici sacrificiul bănesc întrebuințat. 


Stef. Hiritzescu. 


institutor, Bucureşti. 
+ OD 


Interesul în parte, e cel mai mare vrăjmaș 
binelui obştese. 


— LOOO 


ALBINA n, 829 


CRONICA ȘTIINȚIFICĂ 


Păunul. 


Ceeace distinge mai mult pe punz de toate celelalte 
păsări de curte e coada cea mare și frumoasă cu care na- 
tura i-a înzestrat. 

Această coadă alcătuită din pene lungi, late şi stufoase, 
având colorile cele mai bogate, se poate ridică și resfiră 
intocmai ca coada curcanului. Când privește cineva această 
măreață mantie, unde purpura și aurul se unesc între sine 
dându-ne colorile schimbătoare ale smaraldului ; când vede 
ochii nenumărați și străluciți cari sunt presarați pe penele 
coadei, nu poate să nu admire pasărea care întrunește 
atâtea minuni. 


$ 
e > 


Păunul a fost cunoscut din cea mai înaltă antichitate ; 
căci el este citat în Biblie ca unul din produsele cele mai 
prețioase aduse din Asia de flotele regelui Solomon. In 
urma expedițiunii lui Alecsandru cel mare în India, și-a fă- 
cut Păunul apariție în Grecia. Alecsandru cel Mare a fost 
atât de uimit la vederea acestor păsări încât opri pe soldații 
săi să le ucidă, sub pedepsele cele mai severe. Păunii tură 
timp îndelungat foarte rari la Atena și foarte scumpi ; po- 
porul orașelor vecine alergă cu gloata la Atena să privească 
aceste paseri ne mai văzute până atunci. 

Dela Greci păunii trecură la Romani, dar aceștia nu in- 
târziară a-i face să figureze în lista de bucate la banche- 
tele lor. Indată însă păunii se înmulțiră la curțile patricie- 
nilor bogați și sau văzut împărați, ca Vitelius şi Heliogabal, 
poruncind să li se servească feluri de bucate din capete de 
păuni sau din creeri de păuni. Astfel prețul acestor paser. 
devenì neinchipuit de mare la Roma. Puțin câte puțin obi' 
ceiul se răspândi în tot imperiul și apoi în toată Europa 

+ 


* * 
Timp de seculi, carnea păunilor gustoasă și delicată a 
fost foarte prețuită ; dar și importanța fasanului și mai târ- 
ziu a curcanului, i-a mai scăzut valoarea. Astăzi păunii sunt 

crescuți mai mult pentru plăcerea vederii și rareori se dau 
la masă. 

Prin India şi prin archipelagul indian se găsesc păuni 
sălbatici trăind în cete mari, în desimea pădurilor. 

Păunul aleargă cu o repegiune atât de mare încât ade- 
seori scapă de urmăririle cârdurilor de vânători; dar el 
se ridică cu greu în aer și zboară cu foarte multă greu- 
tate, deși de altfel e în stare să străbată depărtări destul 


? Păun. 


de mari. El $e nutrește cu tot felul de grăunțe pe care 
le inghite tără! să le strivească, fără să le macine. Seara 
se urcă pe vâţtul celor mai înalți arbori, spre a se odihni 
in timpul nopții. ; 

Această plăcere pentru locurile inalte o au și păunii do- 
mestici. 

El e o pasăre stricătoare : prăpădeşte câmpiile cultivate 


şi straturile cu legume și cu flori. 
= 
* * 


Păunul scoate din timp în timp, câte un strigăt asurzitor, 
care ți se pare și mai urât când te uițila penele lui cele 
frumoase. 

E o pasăre foarte mândră și când simte că-l privește 
cineva, își desfășură cu cea mai mare mulțumire sufletească 
toate podoabele, toate bogăţiile minunatei sale cozi. 

Pe la sfârşitul lui August frumoasele sale pene cad, dar 
ii cresc din nou primăvara. Sar puteă zice că păunul, ru- 
șinat că a perdut ceeace îl făcea să se mândrească, se fe- 
rește de privirile omului. Aceasta se explică insă mai bine 
prin aceea că vremea năpârlirii pentru această pasăre ca 
și pentru toate celelalte este o perioadă de o adevărată 
boală. 

$ 
Li + 

Femela păunului sălbatic depune dela 20—30 ouă intro 
groapă săpată în pământ. Ea face mai puţine in stare 
domestică : pune șease, mult zece ouă. Femela caută in 
toate chipurile a-și ascunde cuibul de cercetările bărbatului 
ei, care îi sfarmă ouăle când le găsește. Clocirea ține dela 
27 până la 30 zile. Puii urmează pe mama lor de îndată 
ce se nasc. La șase luni, ei sunt socotiți de adulți, iar la 


trei ani au ajuns la completa lor desvoltare. 
* 


* * 
Pâunui trăește dela 25—30 ani; pe nedrept unii autori 
i-au atribuit o viață de un secol. 
A. Vântul. 


a culpa e Mt ie 


Pentru domnii abonaţi. 


Suntem deja în a treia lună a anului al X-lea 
al revistei, rugăm dar pe stimaţii noștri abonați 
a ne trimite prin mandat poştal costul abonamen- 
tului. Pe d-nii abonați cari ne datoresc din trecut 
ii rugăm a-şi achită datoriile. Împrejurările sunt 
destul de favorabile pentru ca numai cei rău voitori 
să mai facă greutăți; iar noi am fost destul de ìn- 
xădluitori. Administraţia. 

Din activitatea Cercurilor culturale. 


Duminică, 26 Noemvrie a. c., a avut loc întrunirea membrilor cercului 
Orlea», Romanați. Numărul membrilor eră de 1]. 

ILa ședințe, a luat parte și d-nu controlor al Băncilor populare din 
Romanați. 

Şedinţa intimă s'a ţinut la orele 10—12 a. m. 

La orele 3 p. m. se deschide şedinţa publică, în faţa unei numeroase 
adunări, din care n'a lipsit d-l primar M. Postelnicu, însoţit de întreg 
Consiliul comunal, răspunzând la apelul făcut de d-ra Staicu. 

Elevii cântă - Deşteaptă-te Române», după care d-nu Călin, (Gura Pa- 
dinei), vorbeşte despre «Instrucţia militară în şcoli». Apoi d-na M. Călin, 
(Gura Padinei), urmează cu conferința d-sale despre «Educația poporului». 

Elevii școalei sub conducerea d.rei Staicu reprezintă piesa teatrală : 
«Povestea vorbei» de Rădulescu Niger, în cari se arată în deosebi: 
“Lenea şi sărăcia». Elevii au executat mai multe exerciţii militare. 

D-ra învăţătoare Staicu, (Orlea), desfăşoară conierința d-sale despre 
« Munca şi meseriile la sate» 

D-nu controlor al băncilor din Romanați, vorbește despre «Băncile po- 
pulare»- Doi elevi, o elevă şi un elev, spun: dialogul «<Femeea beţivului». 

Intre actele piesei s'a cântat «Imnul Regal» și «Dela Dunăre la Sena». 

Şedinţa se închide cu mulţumiri aduse întregi adunări, de câtre d-ra 
Staicu, iar poporul mulţumeşte din inimă pentru cele auzite şi văzute. 


IDEI SI PROPUNERI 


Legea pentru fabricarea şi vânzarea lumănărilor de ceară curată, ia 
preoţilor dreptul de a mai fabrică sau vinde lumănări credincioşilor, 
pentru motivul cå nu mai pot coreapunde chemării lor oficiale. 

Această meserie, ar fi să o aibă cântăreții bisericeşti, cari având un 
mic salar de 11 lei lunar, sà se bucure cel puţin de un rabat și să li 
să dea voe să vânză lumănări sub firma unei fabrici autorizate de Stat 
și să întreţie și pangarele pe la biserici. 

Cu acest prilej sar înlătură şi răul, că omul ducându-se să-şi cum- 
pere o lumânare dela cârciumă, nu se poate până să nu bea şi un ra- 
chiu, fiind ademeniţi ţăranii de spuzenia de cârciumari carii sunt cea 
mai mare parte streini. Cântăreţii ar primi cu bucurie să plătească şi 
taxa cuvenită, conform aliniatelor din art. 3 al menţionatei legi. 


G Cronica Săptămânii. 


Răspunsul M. Sale Regelui la adresa Senatului. 


Comisiunea Senatului pentru înmânarea Adresei de răs- 
puns la Mesagiul Tronului a fost primită Duminică 10 De- 
cemvrie, orele 12, la Palatul Regal. 

Comisiunea, compusă din d-nii: N. Economu, vicepreşe- 
dintele Senatului, I. Găvăneseu, dr. C. I. Istrati, dr. C. Se- 
vereanu, Gr. Tocilescu şi alţi membri ai Senatului, a plecat 
dela Senat cu o escortă de jandarmi călări. 

M. S. Regele a primit pe reprezentanţii maturului corp 
cu ceremonialul obicinuit. 

După ce vicepreşedintele Senatului, d-l N. Economu a ce- 
tit cuprinsul Adresei de răspuns la Mesagiu, M. S. Regele 
a pronunţat cuvântarea următoare: 


Domnule Preşedinte, 
Domnilor Senatori, 


Sunt adânc mișcat de mărturisirile de dragoste ce ni le aduce 
Senatul în cuvinte aşa de înalte și măgulitoare, ca un credin- 
cios răsunet al sentimentului ţării. 

Recunoştinţa noastră trebuie mai întâiu îndreptată către bu- 
nul Dumnezeu pentru bine-cuvântările revărsate cu atâta bel- 
şug asupra lungei Mele domnii, către marii noştri bărbaţi de 
Stat ale căror sfaturi patriotice ne-au luminat calea,—către voi- 
nica Noastră armată, totdeauna gata a-şi împlini datoria şi a 
se arătă vrednică de iubirea şi de jertfele ţării pentru dânsa, 
către seumpul Nostru Popor, în sfârșit, care nu aşteptă şi nu 
cereă decât liniştea, dreptatea și statornicia spre a-şi desfăşura 
minunatele însușiri de muncă şi propăşire ce le-am admirat cu 
toţii în Expoziţia noastră naţională. 

Această frumoasă Expoziţie la închiderea căreia aşi fi dorit 
să fiu faţă spre a mulţumi călduros tutulor acelora cari au con- 
tribuit la isbânda ei, —va rămâneă un nepreţuit câștig moral și 
material, un imbold puternice de a păși înainte pe căile sănă- 
toase ce ne-am tras și o încredințare mai mult, că singura te- 
melie trainică a viitorului nostru este ocrotirea muncei şi ridi- 
carea claselor producătoare. 

De aceea salut cu o vie bucurie toate măsurile de ușurare, de 
dreptate şi de întărire ce veţi luă întru acest sfârșit, căci scumpa 
noastră Românie va fi cu atât mai puternică cu cât toţi fiii ei, 
de o potrivă, vor avea mai mult cuvânt de a o iubi și apără. 
| Din tot sufletul vă veinoesc, domnilor senatori, sincerile Mele 
mulțumiri peatru călduroasele urări ce ne-aţi adus Mie și Fa- 
miliei Mele. 


In urmă, comisiunea a plecat dela palat cu acelaş cere- 
monial, înapoindu-se la Senat. 


a Sa 
Ar ID At 


Informaţiuni. 


Comitetul de redactie, în dorința de a face cât mai intere- 
santă revista şi a răspunde înerederei scumpilor ei abonați, 
va da în unul din numerele cele mai apropiate, ca supliment, 
un tablou frumos in culori. datorit talentatului nostru pictor, 
Costin Petrescu, reprezentând pe M. S. Regele la Plevna in 
vizita făcută de M. Sa în anul 1904. 

In numărul viitor vom comunică data precisă când se ra 
expedia tabloul, acum fiind în lucru. 

= Ştirile primite la ministerul de interne şi la cel de domenii, 
arată că.a căzut zăpadă în toată ţara. 

Atât în Muntenia cât şi în Moldova, lanurile sunt acoperite de 

un strat de zăpadă gros de vre-o două palme, care apără se- 
mănăturile de ger. Bătrânii spun că şi în anullce vine va fi pen- 
tru ţară un an îmbelșugat. | k 

= Ministerul Domeniilor a hotărit a înființàlo pepinieră de 
vițe şi de pomi roditori în judeţul Dâmboviţa. ' 

= D-l Ion Kalinderu, administratorul Domeniului Coroanei, a 
donat pentru Infirmeria comunei Şegarcea, Dolj, instrumente chi- 
rurgicale în valoare de 600 lei. 

= Ministerul Instrucțiunii publice va trimete în vara anului 
acesta şcolar, doi învăţători, cari se ocupă cu creşterea viermi- 
lor de mătase, la Grignon (in Franţa), unde există una din cele 
mai sistematice culturi. 

Invăţătorii vor urmă cursurile acestei şcoli timp de şase luni. 

= D-] Ed. Caudella, fost director și profesor lalConservatorul 
din laşi, a fost medaliat zilele acestea cu medalia +Răsplata 
Muncii» cl. I, pentru meritele sale didactice. 

= In «Monitorul Oficial» de astăzi se publică o listă de 140 
de învăţători și învăţătoare cari, reuşind la examenul de înain- 
tare pe loe, vor fi plătiţi cu 130 lei lunar. 

Un examen pentru obţinerea titlului definitiv! se va ţine cu 
începere dela 15 Martie 1907, pentru institutorii şi învățătorii cari 
vor aveă 3 ani împliniţi de când funcţionează cu titlul provi- 
zoriu în învăţământ. 4 | 

= Două comisiuni de institutori din Capitală, au prezentat 
d-lor miniștri de finanţe şi de instrucţie, un memoriu din par- 
tea membrilor corpului didactice urban. | 

Prin acest memoriu, institutorii având în vedere scumpirea 
traiului și greutăţile vieţei, cer ca lefurile să le fie mărite la 
suma la care fusese înainte de criza financiară din 1899. 

Un asemenea memoriu a fost prezentat și Adunării Deputa- 
ților, prin d-l preşedinte respectiv. 

= Un comitet de învăţători din jud. Ilfov, în numele învăţă- 
torilor din ţară, a prezentat d-lui ministru al instrihcțiunei şi al 
finanţelor, și președintelui Camerei, un memoriu pentru îmbu- 
nătăţirea stărei lor materiale. Memoriul a fost înaintat comisiu- 
nei bugetare. 

= In comuna Bereşti, din jud. Covurlui, s'a înfiiluţat o bru- 
tărie cooperativă, al cărei capital se urcă ia 2.000 lei. Din venitul 
ei se va da săracilor gratuit câte 20 pâini în fiecare zi. 

= Zăpada acoperind câmpurile şi şoarecii ne mi făcând de 
o cam dată stricăciuni semănăturilor, ministerul Ddmeniilor nu 
mai distribue cultura murititice până la topirea zăbezei, când 
în urma măsurilor luate, se va putea satisface imediat toate ce- 
rerile. Până atunci se vor distribui culturi numai pentru dis- 
trugerea şoarecilor mici din locuinţe şi magazii cu jproducte. 


= İn comuna Jugur din judeţul Muscel, s'a înfiinţat o bancă 
populară cu numele «Jugurul», care numără 44 meimbri cu un 
capital subscris de lei 5.300. Capital vărsat lei 2.360, din care s'a 
dat cu împrumut la 31 persoane lei 2.200. 

Iniţiatorii înființării a fost d-l C. A. Berendei, propietar, Ioan 
Stefånescu şi N. |. Ghinescu, învăţători. 

Imprumută pe societari cu 8%, pe an şi pe nesocietari cu 10%/,. 

Preşedinte de onoare este d'l C. A. Berendei; preşedinte ac- 
tiv, loan Ştefănescu; casier-comptabil N. L Ghinescu. 

= La licitaţia ţinută în ziua de 24 Noemvrie 1906, pentru 
aprovizionarea a 500 căruţe sistem «Dobrogean» cu care urmează 
a se înzestră veteranii împroprietăriți şi stabiliţi în Dobrogea, 
neoferindu-se preţuri vvuntagioase, în ziua de 22 Decemvrie 
1906 ora 10 a. m., se va ţine o rouă licitaţie publică în localul 
Administraţiunei: Domniilor Statului din Dobrogea, Constanţa, 
strada Remus Opreanu No. 15. 

Condiţiunile generale referitoare la modul de costrucţie şi pre- 
darea acestor unelte se pot vedeă în ori ce zi dela 9 — 12 a. m. 
și dela 3— 6 p. m. la biroul veteranilor din administraţie. 


asi FILA Fa 


Inştiințare. 


Din cauza numărului mare de sărbători ce cad între 
Crăciun şi Anul nou şi după Anul nou, va trebui și anul 
acesta — ca şi în trecul — sd scoatem numere duble. De a 
ceea la 24 Decemvrie abonaţii noștri vor primi No. 13 și 
14 cu data de 24 Decemwrie şi 31 Decemywrie 1906, iar No. 
15 şi 16 cu data de 7 şi 14 Ianuarie 1907 îl vor primi la 
14 Ianuarie 1907; adică vom da un număr cu o săptămână 
înainte de termen și aliul cu o săptămână în urmă. 

— o LI 


Păstrarea seminţelor de pomi, 


Pomii se înmulțesc de obiceiu prin sămânță. Trebue să 
fim însă băgători de seamă la păstrarea semințelor. Un. 
mijloc bun este și următorul. Toamna punem într'o lădiță 
ori într'o oală o pătură de nisip umed, apoi un șir de se- 
mințe, după aceea nisip, iarăși semințe, și tot astfel, până 
când le așezăm pe toate, 

larna punem semințele astfel așezate, într'un loc călduț, 
ca să nu îngheţe. Primăvara, căutând la semințe, le vom 
găsi încolțite. Le scoatem âfară cu grijă și le sădim în- 
trun pământ bine pregătit, pe care Îl vom udă din vreme 
in vreme. 

Păstrând seminţele în acest chip, prea puține se vor strică 
ori nu vor încolți. 

Dar de Crăciun. 


Cel mai faumos şi mai potrivit Dar de Crăciun pentru copiii dela 6— 
14 ani este: „Biblioteca copiilor“ de A. O. Maior. Vol. I şi II. Aceset 
volume cuprind: piese de teatru, bazme, povestiri şi numeroase ilus- 
trațiuni. 

Se află de vânzare la orice librărie românească din Ungaria şi Româ- 
ina sau la Administraţia revistei «Luceafărul», Sibiu (Nagyzeben), Sche- 
wisgasse 2. 

Prețul: 7 cor. 60 bani sau 2 lei. Plus porto poştal 20 bani. 


mm S CE Dă 


MULȚUMIRI 


D-l Mihail D. Popescu, învăţător, în numele elevilor, absolvenţilor și 
sătenilor aduce călduroase mulțumiri d-lui General Al. Angelescu, pro- 
prietar în comuna Poenarii-Burchii Prahova, care din propria domniei 
sale iniţiativă, a plătit trenul și intrarea la expoziţie la 15 elevi şi ab- 
solvenţi precum şi la 45 oameni ce au muncit în mod conştiincios pe 
moşie. 

= D-l P. Voinea, învăţător, aduce vii mulţumiri Onor Administraţii 
Domeniului Coroanei, care a bine-voit a donà bibliotecei şcoalei din Slo- 
bozia-Ciurea, judeţul Iaşi 70 (şeapte-zeci) volume din cărţile de ştiinţă 
și literatură cele mai alese şi cele mai folositoare. 

= D-l Mihail S. Alexandrescu dirigintele şcoalei din comuna Ulmi pl. 
Ciocăneşti judeţul Ialomiţa, aduce mulțumiri d-lui State Vavechis, do- 
miciliat în comana Ulmi judeţul Ialomiţa, pentru că a avut bunătatea 
de a abonă școala din numita comună la preţioasa şi mult folositoarea 
revistă «Albina», pe anul 1906-—1907. 

In ziua de 16 Ianuarie 1907, ora 10'/, a. m. se va ţine la Eforie, B-dul 
Elisabeta, licitație publică cu oferte închise, cum şi la primăria com. 
Păcureţi din judeţul Prahova, pentru concedarea spre exploatare a 
puţurilor şi instalaţiilor petrolifere dela Ochişoru, moşia Sarasca, Ma- 
tiţa şi Delniţa, judeţul Prahova, pe termen de 5 ani, cu începere dela 
data aprobării. s 

Gararția provizorie pentru admitere la licitație va fi de lei 200 

Supra oferte şi oferte condiţionate nu se primesc.. 

Condiţiunile speciale cum şi cele generale se pot vedeă la serviciul 
Domenial, secţia Bunurilor, în toate zilele de lucru, între orele I0:. — 
12e a. m: 

P ppp p Į Į ppp y 


— Ispită sufletului tău adeseori să faci, ca nici- 
odată în greşală să cazi. 


„STEAUA“ 


Societatea «Steaua» are de scop a lucră pentru 
întinderea învăţăturii în popor, prin tipărirea şi 
răspândirea de scrieri şi publicații morale, pa- 
trio ice şi de folos practic, şi pentru împiedeca. 
rea, prin toate mijloacele legiuite, a răspândirii 
de scrieri și publicaţii imorale, sau cu tendinţe 
contrarii statului și ideii naţionale române. 

Cotizaţia este de cel puţin doi lei pe an, iar pentru învăţători, 
preoţi rurali și săteni, de cel puţin uz leu pe an. Fie-care mem- 
bru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Președinte, loan Kalinderu, Preşedintele Academiei Ro- 
mâne— Vice-preşedinte, Sava Sominenscu, mare proprietar, fost senator.— 
„dAdninistralor şi casier. Spiru C. Haret, fost Ministru, profesor uni- 
versitar. — Secretar, Const. Banu, profesor secundar, fost inspector şco- 
lar. — Membrii: Petre Gàrboviceanu, fost Administrator al Casei Sf. 
Biserici Autocefale Orlodoze Române, profesor la Seminarul. Central 
şi director al Şe. Normale a Societății pentru învățătura poporului 
român; |. Dimitrescu Procopie, fostsenator, fost Primar al Capitalei; M. 
Vlădescu, Ministru, profesor universitar; Cristu S. Negoescu, admini- 
strato» al Casei Școalelor, profesor secundar; Dim. Cecropid, înstitutor.— 
Cenzori, Const. Aliminesteanu, inginer de mine; Preotui econom Const 
Ionescu, profesor secundar; Conste Alexandrescu, insticutor. 


"Membri insorişi şi cotizațiuni plătite (urmare). 


D-l H. Gheorghiu (str. Orzari 27, Bucureşti), 2 lei; G. C. Rădulescu 
(Calea Călăraşilor 194, Bucureşti), 1 leu; M. Dimitriadi (str. Orzari 62 
Bucureşti), 2 lei; Panait N. Budu, delegat, (str. Prelungirea Popa-Nan 2, 
Bucureşti), 2 lei; I. Catzian (str. Labirint 122, Bucureşti), 2 lei; C. Cat- 
zian (str. Străbună 9, Bucureşti), 1 leu; Gh. Serineanu (Prelungirea Popa 
Nan 2, Bucureşti), 2 lei; Victor Protopopescu (Dinicu Ghica 25, Bucu- 
rești), 2 lei; Marin Marinescu, institutor, (Fracmanzonă 68, Bucureşti), 
2 lei; C. Georgiadi (Luter 21, Bucureşti), 2 lei: Blanche Niculescu Ba- 
rierii 7, Bucureşti), 2 lei; M. Capeleanu (B-dul Dinicu Golescu 5, Bucu- 
reşti), 2 lei; S. Papadopol (Cotroceni, București). 2 lei; Căpitan Mără- 
cincanu (şoseaua Panduri 95, Bucureşti), 2 lei; V. Condeescu (Alea Ana 
Davila, Bucureşti), 2 lei ; Rozina S. Cernei (Tg. Neamţu), 2 lei; Vasile 
Ionescu (Tg. Neamţu), 2 lei; Francisc Mayer (Tg. Neamţu), 2 lei; Gheor- 
ghe Eiven (Tg. Neamţu), 2 lei; Nicolae Pușcariu (Tg. Neamţu), 2 lei; 
Dr. A. Cornelson (Tg. Neamţu), 2 lei; Negoescu Gr. (Sf. Apostoli 31, 
Bucureşti), 2 lei; G. N. loanin (Mihaiu Vodă 25, Bucureşti), 2 lei; G. 
Craiu (Palas, Bucureşti), 2 lei; Florizel Livian (Vârâtoruluy 23, Bucu- 
reşti), 2 lei; Anghel Demetrescu (Vânătorului 23, Bucureşti), 2 lei, Eu- 
genia Libert (lancului 4, Bucureşti), 2 lei; Hanrieta Zaharia (B-dul Pake 
Bucureşti), G. Dianu (B-dul Pake 55, Bucureşti), 4 lei; Panait I. Volă- 
nescu învăţător, (Monteoru-Buzău), 1 leu; losef Hanner (Monteoru-Bu- 
zău), 1 leu; Ieremie Știrbei (Monteoru-Bnzău), 2 lei. 


Numărul membrilor înscrişi cu începerea anului 1906 și până în pre- 
zent este de 2100 ; iar veniturile societăţii, tot în acest timp, sunt de 
11.470 lei şi 95 bani. 


(Va urma în numărul! viitor). 

APEL 


Comitetul pentru înființarea unei biblioteci populare pe lângă 
şcoala de băeţi din Câmpina, compus din: 

Preşedinte, B. P. Hiășdău. 

Membri: I. T. Ionescu, primarul orașului Câmpina. — Dr. S. 
P A şi L, Winkler, directorii societăţei «Steaua Română». — 

G. Ștefănescu, exploatator de petrol şi fost primar.— H. F. Braun 
gi inginer C. Mircea, directorii societăţei «Câmpina-Moren i». — 
Dr. N. Ruban. — Avocatul G. Dumitrescu şi C. R. Bărbăcioru, 
cel dîntâiu jurisconsult, şi cel de al doilea inginer șef la 
ane., «Steaua Română». — D. Ștefănescu, judecătorul de pace, al 
pl. Prahovei. — Ing. G. Ciobanu, preşedintele Uniunei maeștrilor 
sondori. — Inginer sondor P. H. Paul şi directorul şcoalei de 
băeţi An. Scripcă, casier şi bibliotecar, ; 
fac un călduros apel la librarii, editorii și autorii din ţară, ca-să. 
dăruească bibliotecei : cărţi, reviste etc. care ar pntea ajuta la. 
luminarea mulţimei din acest centru al industriei petrolifere. 

Toate cârţile pe cari d-nii librari, autori, editori şi voitori de 
bine, ar voi să le dea pentru această bibliotecă, sunt rugaţi să 
le trimită Administrației revistei noastre str. Mântuleasa, 
No. 9, Bucureşti, pe care comitetul de mai sus, a însăreinat-o 
cu strângerea cărților ce se vor dărui. 

Inst. de Arte Grafice Carol Gâbi S-sor Rasidescu, Str. Doamnei 16.— 17.615. 

